text: Cremallera de Vall de Núria - Traçat de Fontalba al túnel de Núria
  Trens de Catalunya > FGC > Cremallera de Núria > Traçat > De Fontalba al túnel de Núria
  Traçat - De Fontalba al túnel de Núria
  El traçat continua a partir de l'apartador de Fontalba (PK 9,628) on la via doble es converteix novament en simple i entra al túnel gran de Fontalba (PK 9,705) que amb 190,89 metres de llarg era el més llarg de la línia abans de l'obertura del túnel del Roc del Dui l'any 2008. El recorregut segueix la vall del riu Núria i passa pel costat d'una singular edificació que servia per guardar material i eines que s'utilitzaven per al manteniment de la via. El traçat descriu una doble corba i passa pel costat del salt d'aigua anomenat Cua de Cavall. En pocs metres arriba al Pla de Sallent, on la via passa a la riba esquerra del riu Núria a través d'un pont (PK 10,600). Després d'un petit tram amb rampa més suau el trajecte torna a pujar i aviat arriba al pont de Fontnegra (PK 11,100) per passar una mica més amunt pel túnel de Fontnegra (PK 11,289), de 40 metres de longitud. Al PK 11,650 hi ha una galeria de protecció d'esllavissades anomenada El Poste Tort de 142 metres de llargària. El recorregut segueix pujant fins arribar al túnel de Núria (PK 11,967) que amb 166,91 metres és la porta d'entrada a la Vall de Núria.
  Final de la variant del túnel del Roc del Dui a Fontalba, amb el túnel Gran de Fontalba al fons on recupera l'antic traçat de 1931 (març 2009) Boca nord del túnel de Fontalba, que té un tram de galeria artificial per prevenir desprendiments (setembre 2007) Vista d'una composició de Stadlers sortint del túnel gran de Fontalba (juliol 2006) Una doble de Stadlers segueix la seva ascensió, ja al voltant de la cota 1700 metres sobre el nivell del mar (juny 2005)
  El traçat per les gorges del riu Núria és força escarpat (juny 2005) La doble composició A10+A11 en un tram de forta rampa (maig 2008) El tren i el salt d'aigua conegut com la Cua de Cavall (maig 2008) Un tren al mateix punt caçat des de l'alberg del Pic de l'Àliga (juliol 2006)
  L'A5, Puigmal, a prop de la zona del salt conegut com la Cua de Cavall (juny 2005) L'A8, Balandrau, baixant cap a Ribes per pendents que arriben al 15% (juny 2005) Creuant el riu Núria (juny 2005) L'automotor A5 creuant el riu Núria pel pont del Pla de Sallent (maig 2008)
  L'A5, Puigmal, segueix la seva ascensió cap a Núria (maig 2008) L'A10 i l'A11 donant-se un petit respir al Pla de Sallent abans de seguir les fortes rampes cap a Núria (maig 2008) El tram del Pla de Sallent es va construir pensant en una futura possible doble via que mai s'ha materialitzat (maig 2008) Un automotor Beh a les immediacions del pont de la Fontnegra (maig 2008)
  L'A6, Torreneules, en una zona amb xarxes per evitar petits desprendiments (maig 2008) Automotor sortint del túnel de Fontnegra (maig 2006) Automotor del Cremallera i el pont dels Tres Molins sobre el riu Núria (maig 2008) Cremallera ascendint entre el túnel de Fontnegra i el Poste Tort (setembre 2007)
  Un automotor Beh reformat a la sortida del túnel de Fontnegra (setembre 2007) Doble composició d'automotors articulats poc abans del Poste Tort (maig 2006) L'A6, Torreneules, a la sortida del Poste Tort (maig 2008) L'automotor A7, Taga, passant pel protector de desprendiments del Poste Tort (setembre 2007)
  Automotor reformat al Poste Tort, on destaca també la forta rampa existent (maig 2008) Vista general del Poste Tort, que s'ha anat ampliant progressivament, amb l'automotor A7 (setembre 2007) Dos automotors articulats sortint del protector del Poste Tort (maig 2006) Els trens circulen amb marxa a la vista. En aquest cas la doble de Stalders "persegueix" un Beh (maig 2006)
  Magnífica vista del tram superior de la línia entre El Poste Tort i el túnel de Núria (maig 2008) L'automotor Balandrau entre el túnel de Núria i el Poste Tort (setembre 2007) L'automotor Beh A7 amb el túnel de Núria al fons circulant direcció Ribes de Freser (setembre 2007) Vista de l'automotor A5, Puigmal, entre el Poste Tort i el túnel de Núria (setembre 2007)
  Automotor A6, Torreneules, enfilant els darrers metres de recorregut a la cota 1925 abans del túnel de Núria, sota una fina pluja primaveral (maig 2008) L'A10, Noufonts, al tram final de línia abans del túnel de Núria i entrar a la Vall (setembre 2007) Una altra vista de la doble composició d'automotors Stadler en un tram d'estretor de la vall del riu Núria (setembre 2007) Boca sud del túnel de Núria amb un tren a punt de sortir-ne (setembre 2007)